Francesco Squarcione
Francesco Squarcione (1397-1468. Padova, Italija), bio je jedan od starih majstora slikarstva iz vremena rane italijanske renesanse, učitelj i antikvar. Razvio je strast prema rimskoj umjetnosti, a u manjoj mjeri i prema grčkoj umjetnosti, koju je prenio na brojne učenike u svojoj velikoj slikarskoj radionici u Padovi. Na svojim putovanjima kroz Italiju i Grčku Squarcione je sakupljao antikvitete, koji su utjecali na njegov slikarski rad. Ostao je bolje upamćen po renesansnim slikama svojih učenika nego po svojim slikarskim djelima. O Squarcioneu se ne zna puno. Zna se da je zapravo bio krojač (latinski: sartor et recamator), koji je poput ostalih svojih savremenika bio zanesenjak u proučavanju i skupljanju antičkih umjetnina, tako da je zbog toga proputovao cijelu Italiju, a pretpostavlja se da je 1420. posjetio i Grčku. Od 1426. u službenim dokumentima se navodi kao slikar (pictor). Od 1431. godine osnovao je svoju slikarsku radionicu ("bottegu"), koja je ubrzo postala poznata u cijeloj Italiji i kroz koju je prošlo 137 mladih slikara i umjetnika, među kojima su: Andrea Mantegna, Cosimo Tura, Carlo Crivelli, Dalmatinac Giorgio Schiavone (Juraj Ćulinović), Niccolo Pizzolo, Dario da Treviso, Marco Zoppo.